CELEX: 62011CA0302
Language: fi
Date: 2012-10-18 00:00:00
Title: Yhdistetyt asiat C-302/11–C-305/11: Unionin tuomioistuimen tuomio (kuudes jaosto) 18.10.2012 (Consiglio di Staton (Italia) esittämät ennakkoratkaisupyynnöt) — Rosanna Valenza (C-302/11 ja C-304/11), Maria Laura Altavista (C-303/11), Laura Marsella, Simonetta Schettini ja Sabrina Tomassini (C-305/11) v. Autorità Garante della Concorrenza e del Mercato (Sosiaalipolitiikka — Direktiivi 1999/70/EY — Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemä määräaikaista työtä koskeva puitesopimus — 4 lauseke — Julkisen sektorin määräaikaiset työsopimukset — Kansallinen kilpailuviranomainen — Vakinaistamismenettely — Määräaikaisissa palvelussuhteissa olleiden työntekijöiden ottaminen vakinaiseen virkasuhteeseen avointa kilpailua järjestämättä — Virkaiän määrittäminen — Määräaikaisten työsopimusten nojalla suoritetun palvelusajan sivuuttaminen kokonaan — Syrjintäkiellon periaate)

8.12.2012   
            
            
               FI
            
            
               Euroopan unionin virallinen lehti
            
            
               C 379/9
            
         Unionin tuomioistuimen tuomio (kuudes jaosto) 18.10.2012 (Consiglio di Staton (Italia) esittämät ennakkoratkaisupyynnöt) — Rosanna Valenza (C-302/11 ja C-304/11), Maria Laura Altavista (C-303/11), Laura Marsella, Simonetta Schettini ja Sabrina Tomassini (C-305/11) v. Autorità Garante della Concorrenza e del Mercato
   (Yhdistetyt asiat C-302/11–C-305/11) (1)
   
   (Sosiaalipolitiikka - Direktiivi 1999/70/EY - Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemä määräaikaista työtä koskeva puitesopimus - 4 lauseke - Julkisen sektorin määräaikaiset työsopimukset - Kansallinen kilpailuviranomainen - Vakinaistamismenettely - Määräaikaisissa palvelussuhteissa olleiden työntekijöiden ottaminen vakinaiseen virkasuhteeseen avointa kilpailua järjestämättä - Virkaiän määrittäminen - Määräaikaisten työsopimusten nojalla suoritetun palvelusajan sivuuttaminen kokonaan - Syrjintäkiellon periaate)
   2012/C 379/15
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Consiglio di Stato
   
      Pääasian asianosaiset
   
   
      Kantajat: Rosanna Valenza (C-302/11 ja C-304/11), Maria Laura Altavista (C-303/11), Laura Marsella, Simonetta Schettini ja Sabrina Tomassini (C-305/11)
   
      Vastaaja: Autorità Garante della Concorrenza e del Mercato
   
      Oikeudenkäynnin kohde
   
   Ennakkoratkaisupyyntö — Consiglio di Stato — Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annetun neuvoston direktiivin 1999/70/EY (EYVL L 175, s. 43) liitteessä olevan 4 ja 5 lausekkeen tulkinta — Kansallinen lainsäädäntö, jossa viranomaisille annetaan mahdollisuus poiketa periaatteesta, jonka mukaan virkamiehet palkataan avoimilla kilpailuilla, ja tehdä toistaiseksi voimassa olevia työsopimuksia sellaisten työntekijöiden kanssa, jotka työskentelevät jo kyseisten viranomaisten palveluksessa määräaikaisten työsopimusten perusteella — Aikaisempaan määräaikaiseen työsopimukseen perustuvan palvelusajan sivuuttaminen silloinkin, kun työsuhde jatkuu keskeytyksettä
   
      Tuomiolauselma
   
   Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annetun neuvoston direktiivin 1999/70/EY liitteenä olevan 18.3.1999 tehdyn puitesopimuksen 4 lauseketta on tulkittava siten, että se on esteenä pääasiassa kyseessä olevan kaltaisille kansallisille säännöksille, joiden mukaan palvelusaikaa, joka on kertynyt julkishallinnon määräaikaiselle työntekijälle, ei oteta lainkaan huomioon työntekijän virkaikää määritettäessä silloin, kun hänet otetaan tämän saman julkishallinnon palvelukseen toistaiseksi voimassa olevaan vakinaiseen virkasuhteeseen hänen työsuhteensa vakinaistamiseen tähtäävässä erityismenettelyssä, ellei palvelusajan sivuuttamista voida perustella mainitun lausekkeen 1 ja/tai 4 kohdassa tarkoitetuilla ”asiallisilla syillä”. Ainoastaan se, että määräaikainen työntekijä on suorittanut tällaisen palvelusajan määräaikaisen työsopimuksen tai työsuhteen nojalla, ei ole tällainen asiallinen syy.
   
      (1)  EUVL C 252, 27.8.2011.